
             REPUBLIKA HRVATSKA

     OSJEČKO-BARANJSKA ŽUPANIJA

                              ŽUPAN


Temeljem članka 55a. stavak 2. točke 2. i 10. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.) i članka 6. Odluke o sufinanciranju kapitalnih ulaganja u sportske objekte i terene ("Županijski glasnik" broj 4/23.), a u svezi članka 32. točka g. stavak 4. Odluke o izvršavanju Proračuna Osječko-baranjske županije za 2025. godinu ("Županijski glasnik" broj 14/24.), Zamjenik župana koji obnaša dužnost župana Osječko-baranjske županije objavljuje 
J A V N I   P O Z I V

za sufinanciranje kapitalnih ulaganja

u sportske objekte i terene na području

Osječko-baranjske županije u 2025. godini

I.
PREDMET JAVNOG POZIVA

Predmet ovoga Javnog poziva je prikupljanje prijava za odobravanje sredstava iz Proračuna Osječko-baranjske županije u 2025. godini kojima se sufinanciraju kapitalna ulaganja u sportske objekte i terene.

Pod kapitalnim ulaganjima u sportske objekte i terene iz prethodnog stavka podrazumijeva se izgradnja, građevinski zahvat (dogradnja, rekonstrukcija, obnavljanje) i opremanje sportskih objekata i terena.

II.
NAMJENA I VISINA ODOBRENIH SREDSTAVA

Program koji se odnosi na kapitalna ulaganja u sportske objekte i terene prvenstveno služi kao podrška održivom razvoju sporta i neovisan je o svim ostalim programima. Sredstvima za kapitalna ulaganja u sportske objekte i terene nastoji se sve sportske aktivnosti popratiti i pomoći sufinanciranjem infrastrukture koja je u sportskom segmentu života vrlo važan čimbenik.

U Proračunu Osječko-baranjske županije za 2025. godinu, za kapitalna ulaganja u sportske objekte i terene planirana su sredstva u visini od 400.000,00 eura, od čega 80.000,00 eura za udruge i 320.000,00 eura za jedinice lokalne samouprave.

Najviši iznos koji se može odobriti udrugama za kapitalna ulaganja u sportske objekte i terene koji se odnosi na izgradnju i građevinski zahvat (dogradnja, rekonstrukcija, obnavljanje) iznosi do 10.000,00 eura po kapitalnom ulaganju.

Najviši iznos koji se može odobriti udrugama za kapitalna ulaganja u sportske objekte i terene koji se odnosi na opremanje sportskih objekata i terena iznosi do 5.000,00 eura po kapitalnom ulaganju.

Najviši iznos koji se može odobriti jedinicama lokalne samouprave za kapitalna ulaganja u sportske objekte i terene koji se odnosi na izgradnju i građevinski zahvat (dogradnja, rekonstrukcija, obnavljanje) iznosi do 50.000,00 eura po kapitalnom ulaganju.

Najviši iznos koji se može odobriti jedinicama lokalne samouprave za kapitalna ulaganja u sportske objekte i terene koji se odnosi na opremanje sportskih objekata i terena iznosi do 10.000,00 eura po kapitalnom ulaganju.

Svakom prijavitelju može se odobriti sufinanciranje jednog kapitalnog ulaganja u sportske objekte i terene u okviru Javnog poziva.
III.
PRIHVATLJIVI PRIJAVITELJI I UVJETI ZA PODNOŠENJE PRIJAVA

Pravo prijave za odobravanje sredstava za sufinanciranje kapitalnih ulaganja u sportske objekte i terene imaju udruge i ustrojstveni oblici udruga (podružnice, ogranci, klubovi, društva i slično) sa svojstvom pravne osobe (u daljnjem tekstu: udruge) koje provode sportske aktivnosti na području Osječko-baranjske županije i jedinice lokalne samouprave na području Osječko-baranjske županije na čijem se području provode sportske aktivnosti

Pravo prijave imaju udruge koje ispunjavaju sljedeće uvjete:

· da su registrirane kao udruga u službenom registru, odnosno kao ustrojstveni oblik udruge (podružnica, ogranak, klub, društvo i slično) sa svojstvom pravne osobe,

· da im je registrirano područje djelovanja Osječko-baranjska županija,

· da su osoba/e ovlaštene za zastupanje udruge u mandatu,

· da su upisane u Registar sportskih djelatnosti i registrirane za obavljanje sportske djelatnosti sukladno odredbama Zakona o sportu,

· da su upisane u Registar neprofitnih organizacija pri Ministarstvu financija,

· da vode transparentno financijsko poslovanje,

· da se kapitalno ulaganje u sportske objekte i terene provodi na području Osječko-baranjske županije,

· da uredno ispunjavaju obveze plaćanja poreza i doprinosa te druga davanja prema Državnom i Županijskom proračunu,

· da uredno ispunjavaju obveze iz svih prethodno sklopljenih ugovora te da su podnijeli izvješće o izvršenju projekta sufinanciranog sredstvima Županijskog proračuna u prethodnom razdoblju,

· da nemaju dvostruko financiranje za istu vrstu troškova kapitalnog ulaganja i

· da se protiv osobe ovlaštene za zastupanje udruge ne vodi kazneni postupak.

Pravo prijave imaju jedinice lokalne samouprave koje ispunjavaju sljedeće uvjete:

· da vode transparentno financijsko poslovanje,

· da se kapitalno ulaganje u sportske objekte i terene provodi na području Osječko-baranjske županije,

· da uredno ispunjavaju obveze plaćanja poreza i doprinosa te druga davanja prema Državnom i Županijskom proračunu,

· da uredno ispunjavaju obveze iz svih prethodno sklopljenih ugovora te da su podnijeli izvješće o izvršenju projekta sufinanciranog sredstvima Županijskog proračuna u prethodnom razdoblju i 

· da nemaju dvostruko financiranje za istu vrstu troškova kapitalnog ulaganja.

IV.
POTREBNA DOKUMENTACIJA

Sredstva se odobravaju temeljem podnesenih prijava za dodjelu sredstava uz koje se obvezno prilažu:

a) za udruge:

· dokaz o registraciji udruge, odnosno njezinog ustrojstvenog oblika (podružnica, ogranak klub, društvo i slično) sa svojstvom pravne osobe,

· dokaz da su osoba/e ovlaštene za zastupanje udruge u mandatu,

· dokaz o upisu u Registar sportskih djelatnosti i registraciji obavljanja sportske djelatnosti sukladno odredbama Zakona o sportu,

· dokaz o upisu u Registar neprofitnih organizacija pri Ministarstvu financija,

· uvjerenje nadležnog suda ne starije od 6 mjeseci da se ne vodi kazneni postupak protiv osobe ovlaštene za zastupanje udruge (potrebno dostaviti najkasnije prije potpisivanja ugovora o odobravanju sredstava),

· uvjerenje nadležne porezne uprave da podnositelj prijave uredno ispunjava obveze plaćanja poreza i doprinosa i drugih davanja prema Državnom proračunu,

· izjavu o nepostojanju dvostrukog financiranja,

· privolu za prikupljanje i obradu osobnih podataka,

· javnobilježničku ovjerenu bjanko zadužnicu najmanje do odobrenog iznosa (potrebno dostaviti najkasnije prije potpisivanja ugovora o odobravanju sredstava),

· dokaz o vlasništvu nad nekretninom, odnosno suglasnost vlasnika za izgradnju i građevinski zahvat (dogradnju, rekonstrukciju, obnavljanje) i

· ostala dokumentacija po zahtjevu Povjerenstva.

b) za jedinice lokalne samouprave: 

· uvjerenje nadležne porezne uprave da podnositelj prijave uredno ispunjava obveze plaćanja poreza i doprinosa i drugih davanja prema Državnom proračunu,

· izjavu o nepostojanju dvostrukog financiranja,

· privolu za prikupljanje i obradu osobnih podataka,

· javnobilježničku ovjerenu bjanko zadužnicu najmanje do odobrenog iznosa (potrebno dostaviti najkasnije prije potpisivanja ugovora o odobravanju sredstava),

· dokaz o vlasništvu nad nekretninom, odnosno suglasnost vlasnika za izgradnju i građevinski zahvat (dogradnju, rekonstrukciju, obnavljanje) i

· ostala dokumentacija po zahtjevu Povjerenstva.

Propisani obrasci moraju biti potpisani i ovjereni pečatom (ukoliko statutom nije drukčije uređeno) od strane ovlaštenih osoba podnositelja zahtjeva.

V.
NAČIN, MJESTO I ROK PODNOŠENJA PRIJAVE

Tekst ovoga Javnog poziva se objavljuje na internetskoj stranici Osječko-baranjske županije: www.obz.hr, a obavijest o objavi Javnog poziva u "Glasu Slavonije".

Prijave se dostavljaju na propisanim obrascima sa svom popratnom dokumentacijom, elektroničkim putem ili u papirnatom obliku.


Poštom ili osobno u zatvorenoj omotnici na adresu: 

Osječko-baranjska županija

Pisarnica

Županijska 4

31 000 Osijek 

ili

elektroničkim putem na e-mail adresu sport@obz.hr
s naznakom

"Prijava za Javni poziv za sufinanciranje

kapitalnih ulaganja u sportske objekte i terene"
Prijave se dostavljaju u skladu s uputama za prijavitelje koje se nalaze na internetskoj stranici Županije.

Javni poziv je otvoren od 15. siječnja 2025. godine do utroška sredstava planiranih za tu namjenu u Proračunu Osječko-baranjske županije za 2025. godinu, a najkasnije do 30. studenoga 2025. godine.

Prijedlozi projekta moraju biti prijavljeni na propisanim obrascima.

Obrasce je moguće preuzeti na internetskoj stranici Osječko-baranjske županije www.obz.hr.

Informacije vezane uz Javni poziv mogu se dobiti u Upravnom odjelu za turizam, kulturu i sport Osječko-baranjske županije ili telefonski: 031/221-829, 031/221-611. 

Sve nepotpune i nepravodobne prijave kao i prijave koje nisu dostavljene na propisanim obrascima odnosno prijave podnesene protivno uvjetima iz ovog Javnog poziva neće biti razmatrane.

VI.
OSTALE INFORMACIJE

U postupku odobravanja sredstava ocjenjuje se značenje i utjecaj kapitalnog ulaganja u sportske objekte i terene za lokalnu/regionalnu zajednicu, njihova opravdanost i samoodrživost, a sve sukladno članku 3. Odluke o sufinanciranju kapitalnih ulaganja u sportske objekte i terene ("Županijski glasnik" broj 4/23.).

Prijave se obrađuju te se o njima odlučuje redoslijedom zaprimanja.

Prijavitelji koji ne ispunjavaju propisane uvjete Javnog poziva mogu u roku od 8 dana primitka pisane obavijesti uložiti prigovor.

Plan raspodjele sredstava donosi Župan na prijedlog Povjerenstva za odobravanje sredstava za sufinanciranje kapitalnih ulaganja u sportske objekte i terene, te se isti objavljuje na internetskoj stranici Osječko-baranjske županije najkasnije u roku od 8 dana od dana njegovog donošenja.

Podnositelj prijave kojem su odobrena sredstva za realizaciju kapitalnog ulaganja u sportske objekte i terene obavještava se o rezultatima odobravanja sredstava javnom objavom, a podnositelj prijave kojem nisu odobrena sredstva za realizaciju istih obavještava se putem elektroničke pošte u roku od 8 radnih dana od dana donošenja Plana raspodjele sredstava.

Podnositelj prijave može uložiti prigovor na doneseni Plan raspodjele sredstava u roku od 8 radnih dana od dana javne objave istog, odnosno od primitka obavijesti elektroničkim putem.

S korisnikom sredstava zaključuje se ugovor kojim se uređuju međusobna prava i obveze korisnika i Županije.

Odobrena sredstva korisnik može koristiti isključivo za realizaciju kapitalnog ulaganja u sportske objekte i terene utvrđenog ugovorom. Ukoliko korisnik ne dostavi Izvješće o utrošenim sredstvima ili se utvrdi nenamjensko korištenje sredstava, korisnik sredstava u obvezi je nenamjenski utrošena sredstva vratiti u Županijski proračun. Korisnik sredstava dužan je odobrena sredstva vratiti u Županijski proračun i u slučaju odustajanja od kapitalnog ulaganja u sportske objekte i terene za koji su sredstva odobrena.

